CELEX: 62016TN0841
Language: sk
Date: 2016-11-24 00:00:00
Title: Vec T-841/16: Žaloba podaná 24. novembra 2016 – Alex/Komisia

30.1.2017   
            
            
               SK
            
            
               Úradný vestník Európskej únie
            
            
               C 30/55
            
         Žaloba podaná 24. novembra 2016 – Alex/Komisia
   (Vec T-841/16)
   (2017/C 030/63)
   Jazyk konania: francúzština
   
      Účastníci konania
   
   
      Žalobkyňa: Alex SCI (Bayonne, Francúzsko) (v zastúpení: J. Fouchet, advokát)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Európskej komisie z 21. septembra 2016,
            
         
               —
            
            
               pomoci poskytnuté Európskym fondom regionálneho rozvoja (EFRR), francúzskym štátom, regionálnou radou Akvitánska a generálnou radou Atlantických Pyrenejí združeniu obcí Côte-Basque-Adour (CABAB) vyhlásil za protiprávne a nezlučiteľné so spoločným trhom,
            
         a tým,
   
               —
            
            
               nariadil francúzskemu štátu, regionálnej rade Akvitánska a generálnej rade Atlantických Pyrenejí, ako decentralizovaných štátnym orgánom, ako aj Európskemu fondu regionálneho rozvoja (EFRR), vymáhať protiprávne poskytnuté pomoci spolu s úrokmi v zákonnej sadzbe od poskytnutia pomoci,
            
         
               —
            
            
               uložil Európskej komisii povinnosť nahradiť všetky trovy konania, vrátane trov právnych služieb advokáta vo výške 5 000 eur.
            
         
      Dôvody a hlavné tvrdenia
   
   Na podporu svojej žaloby, žalobkyňa uvádza štyri žalobné dôvody.
   
               1.
            
            
               Prvý žalobný dôvod je založený na vnútornej protiprávnosti rozhodnutia Európskej komisie.
            
         
               2.
            
            
               Druhý žalobný dôvod je založený na neoznámení financovania vyčleneného na projekt „Technocité“, ktoré poskytli EFRR, Francúzska republika, regionálna rada Akvitánska a generálna rada Atlantických Pyrenejí združeniu obcí Côte-Basque-Adour (CABAB).
            
         
               3.
            
            
               Tretí žalobný dôvod je založený na nezlučiteľnosti financovania s vnútorným trhom.
            
         
               4.
            
            
               Štvrtý žalobný dôvod je založený na nesplnení podmienok prideľovania financovania.